Na temelju članka 9a. Zakona o financiranju javnih potreba u kulturi (Narodne novine broj 47/90, 27/93, 38/09) i članka 30. Statuta Općine Ražanac („Službeni glasnik Općine Ražanac“ broj 4/18, 3/21), na 7. sjednici Općinskog vijeća Općine Ražanac, održanoj 16. prosinca 2021. godine, Općinsko vijeće Općine Ražanac usvojilo je:

**P R O G R A M**

**Za financiranje javnih potreba u kulturi za 2022. godinu**

Članak 1.

Ovim Programom javnih potreba u kulturi Općine Ražanac za 2022. godinu utvrđuju se kulturne djelatnosti, programi, aktivnosti i manifestacije od interesa za Općinu Općinu Ražanac koje provode udruge.

Članak 2.

Javne potrebe u kulturi Općine Ražanac za 2022. godinu ostvarivat će se kroz:

1. Financiranje rada kulturno-umjetničkih društava u iznosu od 45.000,00 kn
2. Financiranje udruga koje promiču očuvanje kulturne baštine Općine Ražanac u iznosu od 10.000,00 kn
3. Financiranje manifestacija od interesa za Općinu Ražanac ( nastupi klapa i zborova, pjesničke večeri, izložbe i sl.) u iznosu od 5.000,00 kn

Članak 3.

Sredstva namijenjena financiranju javnih potreba u kulturi iskazana su u Planu Proračuna Općine Ražanac za 2022. godinu i u Programskoj klasifikaciji u okviru Programa: donacije udrugama kulture u ukupnom iznosu od 60.000,00 kn.

Članak 4.

Raspodjela financijskih sredstava iz članka 3. provest će se putem javnog poziva/natječaja sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15).

Članak 5.

Sredstva dodijeljena kulturnim udrugama isplaćivat će se na njihove žiro račune ovisno o ostvarivanju proračuna. Korisnici sredstava su obvezni voditi računovodstvo sukladno propisima o računovodstvu neprofitnih organizacija te podnositi izvješće o utrošku sredstava Općini Ražanac.

Članak 6.

Program financiranja javnih potreba u kulturi za 2022. godinu stupa na snagu osmog dana od dana objave u „Službenom glasniku Općine Ražanac“ a primjenjivat će se od 01.siječnja 2022. godine.

**PREDSJEDNIK OPĆINSKOG VIJEĆA OPĆINE RAŽANAC**

  **Petar Miočić, dipl. ing.**

KLASA: 612-01/21-01/01

URBROJ: 2198-10-21-2

Ražanac, 16.12.2021.